**Cadillac Allanté** oli Cadillacin loistelias roadster vuosimalleille 1987-1993, tuotannon alkaessa jo vuonna 1986. Se oli valmistajan ensimmäinen roadster-tyyppinen avoauto sitten 1930-luvun Series 355-mallin roadster-version. Allanté syntyi vastauksena Jaguarin ja Mercedes-Benzin suureen suosioon nousseille, loisteliaille XJS- ja SL-avomalleille, ja siksipä tarjolla oli SL-sarjan kaltainen kiinteä, alas taitetun avokaton päälle kylmänä vuodenaikana korvaava alumiininen kovakatto. Uusi malli kulki sisäisellä projektinimellä *Callisto*, kun taas tuotantoon tulleen mallin Atlantin ylittävään valmistusprosessiin viittaava fiktiivinen *Allanté* -nimi luotiin tietokoneavusteisesti.

Imagon luontia
--------------

Eurooppalaista tyyliä tavoitellessaan Cadillac antoi Allanté-korin suunnittelun ja valmistuksen toimeksi Pininfarina-korittajalla Torinossa. Koriin liitettävät osat kuten mm. elektroniikka lähetettiin Yhdysvalloista Italiaan, ja valmiit Allanté-korit kuljetettiin 56 kappaleen erissä Boeing 747-erikoiskoneella lentoteitse takaisin Yhdysvaltoihin GM-tehtaalle Hamtramckiin, missä kori yhdistettiin Cadillacin valmistamaan mallin alustaan. Maanosien välinen valmistustapa synnytti pilkallisen *the longest assembly line in history* l. kaikkien aikojen pisin tuotantolinja-nimityksen. Tyyriin valmistustavan vuoksi Allanté-hinta oli lähes kaksinkertainen verrattuna muihin Cadillac-automalleihin, joskin Cadillacin ja Pininfarinan yhteistyöllä oli pitkä perinne: Pininfarina oli muun muassa vuonna 1959 valmistanut 99 kappaleen sarjan erikoismallia Cadillac Eldorado Brougham muunnellulla matkustamolla ja yhdysvaltalaista versiota hillitymmillä takalokasuojien siivillä, sekä 101 kappaletta vuoden 1960 seuraajamallia. Allantén 1980-luvun lopun muodikkaita piirteitä olivat ohjaamon ja kojetaulun kulmikas muotoilu, digitaalinen päämittaristo värinäytöllä - loppusarjassa jälleen analoginen perinteisillä mittareilla - sekä arkisten toimintojen hallinta runsaslukuisilla näppäimillä keskikonsolista, mikä oli käännetty kuljettajaa kohti (matkustamossa oli kaikkiaan 44 painiketta tai kytkintä). Konsoli sisälsi mukavuus- ja viihdevarusteiden LCD-näyttöjen lisäksi C-kasettisoittimen (käyttöpastus C-kasetilla), myöhemmin CD-soittimen. Statussymbolina Allanté-käyttöavaimet olivat kullattuja, joskin kultauksen tiedetään käytön myötä hilseilleen irti, ja alkusarjan ohjekirjan pompöösi johdantokappale herätti huvitusta. Allanté-profilointikeinona (tuotesijoitteluna) käytettiin myös Dallas\_(televisiosarja)-roolihahmoa "JR Ewing", jota kuvattiin kyseisen automallin omistajaksi, ja lisäksi vuoden 1991 Allanté esiintyi useassa ajanjaksonsa Hollywood -menestyselokuvassa (mm. vuoden 1992 Tappava\_ase\_3).

Tekniikka
---------

Allantén voimanlähteenä oli aluksi uusi 4,1-litrainen, etuvetoinen 170 SAE-hevosvoiman V8-moottori *HT4100* vuosimalleille 1987-1988, mutta uutuusmallin suorituskyky jäi asiakkaiden mielestä epätyydyttäväksi. Siksi Allanté sai vuosimalleissa 1989-1992 tehokkaamman 200 SAE-hevosvoiman 4,5-litraisen LW2-moottorin, ja viimeiseen vuosimalliin 1993 asennettiin vieläkin tehokkaampi uusi 295 hevosvoiman 4,6-litrainen L37-versio *Northstar*-moottorisarjasta. Valitettavasti *Northstar*-moottorin alumiinisten sylinteriryhmien alumiinikansia sitovilla pinnapulteilla oli ajomatkan kertyessä tapana löystyä, jolloin kansitiivisteet pettivät ja jäähdytysneste saattoi kulkeutua sylintereihin: moottoririkon korjaus sisältäen moottorin nostamisen pois oli huomattavan kallis toimenpide, joskin ongelma on sittemmin ratkaistu uudistetuilla pinnapulteilla. Myös öljyvuodot olivat kyseisen moottorin tunnettu ongelma, eikä Allanté-mallille etevän ajettavuuden antaneita *Road Sensing Suspension System*-alustan digitaalisesti säätyviä pyöränripustuksen alkuperäisiä komponentteja ole enää saatavilla valmistajalta. Allanté-malliin vihkiytyneet erikoisliikkeet (2007) saattavat pystyä vielä palvelemaan. Viimeisenkin vuosimallin 1993 koeajo esittää monen muun lähteen tapaisesti joitain kömmähdyksiä mm. alas taitetun kangaskaton peitteestä, ja että Allanté-korin vääntölujuus (*cowl shake*, konepellin ja lokasuojienkin ravistusilmiö) jättää toivomisen varaa. Myös tehokkaan *Northstar*-moottorin kulutus (14 l/100km maantiellä) on korkeahko.

Kireä kilpailutilanne
---------------------

Allanté-kokonaismyynti oli 21 430 kappaletta, ja menekki jäi selvästi Cadillacin odotuksia pienemmäksi. Segmentti johon Allanté sijoittui oli myös odottamatta ylikilpailtu, sillä Allantén pääkilpailijoiksi nähtyjen, eurooppalaisten tuontiautojen lisäksi myös yhdysvaltalaiset autonvalmistajat lanseerasivat eurooppalaishenkisiä coupé-malleja. Chrysler-yhtymän pelastajaksi pestatun Lee Iacoccan ja Maserati-kriisiyhtiötä johtavan Alejandro de Tomason aiemman Ford-kauden (De\_Tomaso\_Pantera) yhteistyön toisintona syntyi Chryslerin K-malliin pohjautuva, samankaltaisesti yhdysvaltalaista tekniikkaa ja italialaista imagoa yhdistelevä malli *Chrysler TC by Maserati*. TC-mallin kehittely viivästyi, ja se tuli myöhästyneenä markkinoille vuonna 1988. Samaan segmenttiin lukeutui myöskin vuonna 1988 markkinoille tullut Buick Rivieran johdannainen, erikoiscoupé Reatta: GM-yhtymäjohto oli ensin myöntänyt Buickille coupé-mallin kehittelyluvan, mutta sitten sallinut asiakaskuntansa ikärakenteen vanhentumisesta kärsivän Cadillac-divisioonan tulla Allanté-hankkeella samoille apajille. Lähde esittää, että niin Allanté kuin noin 7 000 ostajaa löytänyt TC olivat valmistajillensa tappiollisia. Myös Buick oli Reatta-coupén kehitellessään hakenut kansainvälistä tietämystä Englannista ja Portugalista, sekä hankkinut korimuotit Japanista, joskin valmistus tapahtui Yhdysvalloissa. Reatta saavutti 21 751 kappaleen kokonaismyynnin, ja sen 3,8-litrainen Buick-V6 tarjosi hiukan Allantéa paremman suorituskyvyn, joskin suuremmilla kulutuslukemilla (16,6 mailia gallonalla l.mpg, vastaan Allantén 22,4 mpg). Ristiriitaisen vastaanoton markkinoilla saaneen Allanté-mallin keräilyarvo ei toistaiseksi (2018) ole osallistunut autoklassikkojen hintakehitykseen.

Allantén seuraajamalli
----------------------

Allantén seuraajia olivat Allanté-pääinsinööri Dave Hillin suunnittelemat, Hillin vastuulla olleeseen Chevrolet\_Corvette\_C6-malliin pohjautuvat ja valmistajan kulmikasta *Art and Science*-muotoilua edustavat Cadillac\_XLR l. *Extra Luxury Roadster* mallivuosille 2004-2009, sekä ahdettu ja hyvin suorituskykyinen XLR-V samoin vuosimalleille 2004-2009, mikä samalla oli Cadillacin mittavasti viritettyjen V-malliversioiden ensimmäinen edustaja.

Autolehdistön arvioita
----------------------

* **Motor Trend**, huhtikuu 1988, s. 81-88; Nerad, Jack R.: "Cadillac Allanté, The comeback kid".

*All in all, despite some niggling little fit-and-finish problems (undoubtedly familiar to owners of Italian cars) and a price that might give prospective buyers pause (if not palsy), we think the Allanté is a winner. Cartainly, it has gotten off to a slow start in sales, but remember the Corvette didn`t exactly set the sales Charts ablaze in its first year, either. We think the `88 Allanté is far better than last year`s model, and we`re convinced that it puts Cadillac on the road back to prominence.*

Testiauton hinta oli 56 533 dollaria, eli inflaatiolaskimella 135 582 vuoden 2022 dollaria. Moottori oli GM:n elektronisella polttoaineen ruiskutuksella varustettu, 170 hv (SAE net) 4 087 cm³ l. 250 kuutiotuuman alumiinilohkolla ja kansilla varustettu *HT4100*-V8, mikä oli asennettu autoon poikittain (etuveto), ja jonka vaihteisto oli 4-vaihteinen automaattivaihteisto. Suoritusarvot olivat 0-60 mph 9,47 sekunnissa ja 0-400m 17,21 sekunnissa loppunopeudella 80,8 mph. Levyjarruilla ja lukkiutumattomilla Bosch ABS III-jarruilla pysähdys 60-0 mph vei 150 ft. Kaarreajossa Allanté saavutti 0,79 g sivuttaisvoiman. 83,2 litran polttoainesäiliö salli 563 km toimintamatkan.

* **Automobile Magazine**, lokakuu 1989, s. 59; Davies, David E.: *New Cars `90, The View from Ann Arbor (Cadillac)*.

*To those of you who didn`t buy an Allanté last year (Cadillac is still selling only half of what it could produce), this car simply keeps getting better. The news this year is traction control, and Cadillac claims to be the first with traction control on a front-wheel-drive production car.*

*Using the same wheel-speed sensors that work with the anti-lock brake system, the Allanté `s traction control computer records wheelspin and applies the brakes accordingly. When more than one wheel spins, the system will allow only ten percent slippage. If the system is in effect for three seconds, the engine begins to shut down, one cylinder at a time, up to four.*
Cadillac has also improved the Allanté `s speed-dependent damping system introduced last year, recalibraring the struts to allow a softer, more isolated ride for a longer period. The settings now shift from the comfort mode to normal at 40 mph and from normal to firm at 60 mph. Also, the Allanté (as well as the Eldo and Seville) has what Cadillac calls a "direct-acting front stabilizer shaft" - in essence, Cadillac has redesigned its existing anti-roll bar to attach at the strut instead of on the control arm, to yield the same roll rate with a lighter bar. The rubber bushings at the ends of the bar have also been replaced with ball joints to improve steering response.

*In 1990, the 4,5-liter V8 continues to deliver 200 horsepower and 270 pounds-feet of torque, thanks to a unique transmission and a specifically tuned low-restriction exhaust system. The Allanté `s steering wheel is now smaller in diameter and thicker in section, with thumb rests added where the spokes should be.A CD is now part of the standard package, and champagne metallic is the latest exterior color choice. That leaves a cellular phone as the sole Allanté cost option.''*

* **Road & Track**, maaliskuu 1988, sivut 52-59; R&T toimitus: *Buick Reatta and Cadillac Allanté* (GM:n erikoiscoupét vertailussa).

*So, to summarize: Judged on the basis of being cars - things to let you go places and do things, in comfort - the new Reatta and its corporate sibling Allanté are very good. They ride nicely, have more than enough power for any legal puropoae, steer and stop predictably and so forth. The worry here is that these aren`t supposed to be just cars. They are supposed to go beyond that, just as their prices go beyond what anybody needs to pay for a way to drive to school or shop or office. These are supposed to be superior machines and superior statements, and they are merely nice cars.*

*We`re thankful that their design teams avoided overdoing things the wrong way, as in any of those horrible things festooned with gold plate and fake landau bars. But in doing that, they missed overdoing things the right way, the way Mercedes and Ferrari overdo things by giving the buyers more power, more speed, more* something *than they`ll use. Even the rich need to know they could succumb to temptation if they chose to.*

Lähteet
-------

1. 1 2  Consumer Guide-toimitus: 1987-1993 Cadillac Allante (sisäpiirin näkökulma Allanté-projektiin) *Consumer Guide*. howstuffworks.com. Viitattu 6.4.2022. (englanniksi)
2. 1 2  Mihalascu, Dan: 1990 Cadillac Allante: Italian American Roadster Promised A Lot, Delivered Little ((1990) Cadillac Allantén tarina) *carscoops.com*.  20.3.2020. carscoops.com. Viitattu 4.4.2022. (englanniksi)
3. ↑  Stone, Matt: The Italo-American Connection: Cadillac and Pininfarina through the years (Kuvallinen artikkeli Cadillacin ja Pininfarinan yhteistyöstä) *Motor Trend*.  16.6.2008. Petersen Publishing Co.. Viitattu 6.4.2022. (englanniksi)
4. ↑  Gulett, Mike: Pinin Farina’s Missing Cadillacs (Kuvia osin kadonneista Pininfarina-korisista Cadillac-autoista) *mycarquest.com*.  18.8.2020. mycarquest.com. Viitattu 6.4.2022. (englanniksi)
5. ↑  Internet Movie Car Database: 1991 Cadillac Allanté in Lethal Weapon 3, Movie, 1992 (Allanté/Tappava ase 3-elokuva) *imcdb.org*.  2002-2022. www.imcdb.org. Viitattu 15.4.2022. (englanniksi)
6. 1 2 3 4  Mattar, George: 1987-1993 Cadillac Allante (Laaja yhteenveto 1987-1993 Allantésta) *Hemming`s*.  marraskuu 2007. hemmings.com. Viitattu 5.4.2022. (englanniksi)
7. ↑  Fletcher, Graeme: 1993 Cadillac Allanté Test Drive - Throwback Thursday (Koeajovideo 5:23 min)  12.10.2018. motoringtv.com:  Motoring TV. Viitattu 12.4.2022. (englanniksi)
8. 1 2  R&T toimitus: Buick Reatta and Cadillac Allanté. (Vertailutesti Reatta vs. Allanté (tekniset tiedot)) *Road & Track*, maaliskuu 1988, 39. vsk, nro 7, s. 57. Newport Beach, Kalifornia (USA, toimitus):   (englanniksi)
9. 1 2  Newton, Andrew: Don’t expect your Cadillac Allante to get top dollar any time soon *hagerty.com*.  13.9.2018. hagerty.com. Viitattu 4.4.2022. (englanniksi)
10. ↑  Zverina, Jan A.: Allanté Sales Disappoint Cadillac (Allanté-myyntipettymys 1987, vertailu kilpailevan SL560:n myyntiin 1987) *Washington Post*.  20.8.1987. washingtonpost.com. Viitattu 4.4.2022. (englanniksi)
11. 1 2 3  Jurnecka, Rory: Classic Comparo: Chrysler TC by Maserati vs Cadillac Allanté (Cadillac Allanté ja Chrysler TC) *Motor Trend*.  19.2.2020. motortrend.com. Viitattu 6.4.2022. (englanniksi)
12. ↑  Kozak, Graham: Conspiracy exposed: The real origins of Cadillac's Art and Science design language (Art & Science-muotoilun uumoiltu alkuperä) *Autoweek*.  9.4.2015. autoweek.com. Viitattu 6.4.2022. (englanniksi)
13. ↑  Bureau of Labor Statistics: US Inflation Calculator (USD-inflaatiolaskin 1913-2022) usinflationcalculator.com:  Bureau of Labor Statistics. Viitattu 2.4.2022. (englanniksi)

CommonsCommons
Wikimedia Commonsissa on kuvia tai muita tiedostoja aiheesta **Cadillac Allanté**.

Aiheesta muualla
----------------

* Cadillac Allanté-mainosvideo 10:43 min 1980-luvulta (englanniksi)
* Car & Driver-lehti, helmikuu 1988, Buick Reatta-testikertomus (englanniksi)